ASK ดีด 5% โบรกฯแนะ “ซื้อ” เป้า 50 บ. ชี้กำไร Q4 สดใสรับ “สินเชื่อ” โต-ต้นทุนลด
ASK ดีด 5% โบรกฯมองกำไรไตรมาส 4 โตต่อเนื่องจากงวดเดียวกันของปีก่อนและจากไตรมาสก่อน จากสินเชื่อโตแกร่งและสัดส่วนต้นทุนต่อรายได้ลดลง แนะ “ซื้อ” เป้า 50 บ.
25 พ.ย. 2564

ผู้สื่อข่าวรายงานว่าวันนี้ (25 พ.ย. 2564) ราคาหุ้นบริษัท เอเซียเสริมกิจลีสซิ่ง จำกัด (มหาชน) หรือ ASK ณ เวลา 15:41 น. อยู่ที่ระดับ 42.00 บาท เพิ่มขึ้น 2.00 บาท หรือ 5.00% โดยทำจุดสูงสุดที่ 42.25 บาท และทำจุดต่ำสุดที่ 40.50 บาท ด้วยมูลค่าการซื้อขาย 83.09 ล้านบาท

บริษัท หลักทรัพย์ กสิกรไทย จำกัด (มหาชน) ระบุในบทวิเคราะห์ (15 พ.ย. 2564) โดยทาง ASK ได้รายงานกำไรสุทธิไตรมาส 3/2564 ทำจุดสูงสุดใหม่ที่ 314 ล้านบาท เพิ่มขึ้น 35.80% จากงวดเดียวกันของปีก่อน และ เพิ่มขึ้น 16.80% จากไตรมาสก่อน สอดคล้องกับที่ทางฝ่ายวิจัยคาดไว้ที่ 310 ล้านบาท โดย PPOP เติบโตขึ้นทั้งจากงวดเดียวกันของปีก่อนและจากไตรมาสก่อน จากสินเชื่อที่เติบโตแข็งแกร่งและสัดส่วนต้นทุนต่อรายได้ที่ลดลง ทั้งนี้คาดว่ากำไรสุทธิจะเติบโตต่อเนื่องทั้งจากงวดเดียวกันของปีก่อนและจากไตรมาสก่อน ในไตรมาส 4/2564 แนะนำ “ซื้อ” ราคาเป้าหมาย 50 บาท